Source: http://www.psaxnodouleia.gr/%CE%BF%CE%B1%CE%B5%CE%B4-%CE%B5%CE%B3%CE%BA%CF%81%CE%AF%CE%B8%CE%B7%CE%BA%CE%B5-%CE%BF-%CE%BA%CE%BF%CE%B9%CE%BD%CF%89%CE%BD%CE%B9%CE%BA%CF%8C%CF%82-%CF%84%CE%BF%CF%85%CF%81%CE%B9%CF%83%CE%BC%CF%8C/
Timestamp: 2019-09-20 00:58:06+00:00
Document Index: 32172143

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ']

ΟΑΕΔ: Εγκρίθηκε ο κοινωνικός τουρισμός για όλους 2015-2016
By psaxnodouleia | Εργασιακά | 07 Ιουλίου 2015 Ετικέτες Άνεργοι Δωρεάν Παροχές ΟΑΕΔ
Εγκρίθηκε από το τελευταίο ΔΣ του ΟΑΕΔ το πρόγραμμα κοινωνικού τουρισμού που αφορά 150.000 ωφελούμενους και αναμένεται να ισχύσει από την 1η Οκτωβρίου 2015. Ο κοινωνικός τουρισμός του ΟΑΕΔ προσφέρει δωρεάν διακοπές σε άνεργους και εργαζόμενους.
Απομένει να εκδοθεί η απαραίτητη υπουργική απόφαση και στη συνέχεια η επίσης απαραίτητη δημόσια πρόσκληση για να ξεκινήσει η υποβολή αιτήσεων από τους ενδιαφερόμενους για τον Κοινωνικό Τουρισμό ΟΑΕΔ, κάτι που αναμένεται να ξεκινήσει, είτε το β’ δεκαπενθήμερο του Ιουλίου, είτε τον Αύγουστο, που είναι και το πιθανότερο. Οι δικαιούχοι θα έχουν δικαίωμα διακοπών διάρκειας από μία έως πέντε διανυκτερεύσεις.
Το πρόγραμμα κοινωνικού τουρισμού θα έχει διάρκεια ενός έτους και θα ολοκληρώνεται στις 30 Σεπτεμβρίου 2016. Στην περίπτωση που ο αριθμός των δικαιούχων στην υπουργική απόφαση που θα εκδοθεί είναι ίδιος με την έγκριση του ΟΑΕΔ τότε θα είναι κατά 20.000 αυξημένος συγκριτικά με το φετινό πρόγραμμα που βρίσκεται σε εξέλιξη για τους υπόλοιπους δυόμιση μήνες.
Τα κριτήρια συμμετοχής θα είναι ίδια σε σχέση με πέρσι και θα είναι ηλεκτρονική η υποβολή αιτήσεων. Με βάση τα περσινά κριτήρια, οι φετινοί δικαιούχοι του προγράμματος, που θα προκύψουν, θα είναι εργαζόμενοι με 50 ημέρες εξαρτημένης εργασίας το έτος 2014.
Επίσης, θα μπορούν να επιλεχθούν με διαδικασία μοριοδότησης και άνεργοι που το έτος 2013 έλαβαν 50 ημερήσια επιδόματα τακτικής επιδότησης ανεργίας, αλλά και εγγεγραμμένοι άνεργοι στα Ειδικά Μητρώα Ανέργων ΑμεΑ του ΟΑΕΔ. Για την επιλογή στο πρόγραμμα εφαρμόζεται αυτοματοποιημένη διαδικασία μοριοδότησης από το Ολοκληρωμένο Πληροφοριακό Σύστημα του Οργανισμού. Να υπενθυμίσουμε ότι το περσινό πρόγραμμα βρίσκεται ακόμη σε εξέλιξη και ολοκληρώνεται στις 30/09/2015.
http://www.psaxnodouleia.gr/%ce%bf%ce%b1%ce%b5%ce%b4-%ce%b5%ce%b3%ce%ba%cf%81%ce%af%ce%b8%ce%b7%ce%ba%ce%b5-%ce%bf-%ce%ba%ce%bf%ce%b9%ce%bd%cf%89%ce%bd%ce%b9%ce%ba%cf%8c%cf%82-%cf%84%ce%bf%cf%85%cf%81%ce%b9%cf%83%ce%bc%cf%8c/http://www.psaxnodouleia.gr/wp-content/uploads/2015/05/Κοινωνικός-Τουρισμός.jpghttp://www.psaxnodouleia.gr/wp-content/uploads/2015/05/Κοινωνικός-Τουρισμός-300x300.jpg 2015-07-07T09:33:43+03:00 psaxnodouleiaΕργασιακάΆνεργοι,Δωρεάν Παροχές,ΟΑΕΔ
Εγκρίθηκε από το τελευταίο ΔΣ του ΟΑΕΔ το πρόγραμμα κοινωνικού τουρισμού που αφορά 150.000 ωφελούμενους και αναμένεται να ισχύσει από την 1η Οκτωβρίου 2015. Ο κοινωνικός τουρισμός του ΟΑΕΔ προσφέρει δωρεάν διακοπές σε άνεργους και εργαζόμενους. Απομένει να εκδοθεί η απαραίτητη υπουργική απόφαση και στη συνέχεια η επίσης απαραίτητη δημόσια...
«Next Post Παρατείνετε η δωρεάν συγκοινωνίες μέχρι τις 10 Ιουλίου
2 θέσεις στη Διεύθυνση Παραγωγής Νησιών της ΔΕΗ Previous Post»
Ο Αναπληρωτής Υπουργός Υποδομών, Μεταφορών και Δικτύων, κ. Χρήστος Σπίρτζης ανακοίνωσε ότι παρατείνεται μέχρι και την ερχόμενη Παρασκευή 10 Ιουλίου...